**ILTAKOULU RY PÖYTÄKIRJA**

**HALLITUKSEN KOKOUS 2/2013**

**Paikka: Linna K106**

**Aika: 25.1.2013 klo 14:20-17:07**

1. Kokouksen avaaminen

Puheenjohtaja Jesse Oikarinen avasi kokouksen ajassa 14.20.

1. Kokouksen laillisuus ja päätösvaltaisuus

Kokous todettiin lailliseksi ja päätösvaltaiseksi. Paikalla on yli puolet hallituksen jäsenistä ja kokouksesta on tiedotettu vähintään viikkoa aiemmin jäsenistölle. Paikalla hallituksen jäsenistä olivat Jesse Oikarinen, Lara Anastasiou, Tuomas Koivisto, Erkki Rasi, Ari-Pekka Jämsen, Ville Rantala, Niko Laine, Anna-Liisa Liski, Linda Vuorinen ja Sanni Lehtinen. Lisäksi paikalla oli Tamy:n edustajana Anne Soinsaari.

1. Kokouksen pöytäkirjantarkastajien valinta

Pöytäkirjantarkastajiksi valittiin Niko Laine ja Ville Rantala.

1. Kokouksen esityslistan hyväksyminen

Lisättiin kohdat 7. AJ-tila ja 8. Tuutorointi.

1. Ilmoitusasiat ja posti

Tuomas Koivisto on välittänyt Jesse Oikariselle viestin koskien ulkomaisten opiskelijoiden yhdistystä. Boomilta on tullut vuosijuhlakutsu.

1. Tiedotus

Päätalon ilmoitustaulu päivitetään hallitusesittelyiden valmistuttua. Ilmoitustaululle viedään myös valmennuskurssin mainokset ja lista tulevista tapahtumista. Anna-Liisa Liski hoitaa ilmoitustaulun päivityksen lukuunottamatta valmennuskurssin mainoksia.

Iltakoulun nettisivuille lisätään gallup koskien kulttuuri- ja urheilutapahtumia. Anna-Liisa Liski hoitaa kulttuurigallupin Tuomas Koiviston kanssa ja urheilugallupin Taru Ruotsalaisen kanssa. Lisäksi Liski tiedottaa maanantaina Politologit-listalla nettisivujen uudistumisesta ja sähköpostilistakäytännöistä koskien viestien erottelua Politologit- ja Iltakoulu\_jutut- listojen välillä.

Päätettiin, että jokaisesta tapahtumasta tulee tiedottaa jäsenistölle vähintään viikkoa aikaisemmin. Tapahtumavastaavat tiedottavat kv-vastaavaa ja tiedotusvastaavaa tulevista tapahtumista.

1. Aj-tila

Aj-tila on siivottu tällä viikolla. Tilaan on saatu kortinlukija, ja kulkuoikeudet myönnetään hallituksen jäsenille ja mahdollisille muille päivystäjille. Kulkuoikeudet saadaan hallituksen jäsenten opiskelijakorteille parin viikon sisään.

Mainontaa aj-tilassa käsitellään ensi kokouksessa.

Niko Laine ja Anna-Liisa Liski ovat hankkineet aj-tilaan Politics-kirjan toisen painoksen. Kirja on tarkoitettu jäsenistön hyödynnettäväksi valtio-opin peruskurssille.

Anna-Liisa Liski ehdotti, että aj-tilassa tulee aina olla hallituksen jäsen, joka katsoo että ovi laitetaan lukkoon. Päätettiin, että aj-tilassa ei voi oleskella, ellei sinne päivystysajan jälkeen jää hallituksen jäsentä tai päivystäjää. Päätös ei koske erillistä tilan varausta.

1. Tuutorointi

Tuutorvastaava Lara Anastasiou on suunnitellut tuutorhaun aloittamista ensi viikolla. Viime vuonna tuutorvastaavan lisäksi otettiin 19 tuutoria, tälle vuodelle Anastasiou on suunnitellut ottavansa 15 tuutoria itsensä lisäksi. AMUT-tapahtumassa on keskusteltu mahdollisesta eri ainejärjestöjen tuutoreiden yhteisestä tapahtumasta.

Ari-Pekka Jämsen ehdotti, että samassa haussa haetaan myös kv-tuutoreita. Päätettiin, että Anastasiou ja Jämsen hoitavat yhdessä tuutorhaut.

1. Pöytäkirjakäytännöt

Jesse Oikarinen ehdotti, että viikon kuluessa kokouksesta pöytäkirjan tulee olla tarkastettu, allekirjoitettuna aj-tilassa ja toimitettuna nettisivuille. Päätettiin esityksen mukaisesti.

1. Talous
2. tilinkäyttöoikeudet

Tilinkäyttöoikeudet on siirretty Erkki Rasille ja Jesse Oikariselle. Rasilla on myös nettipankkitunnukset ja pankkikortti saapuu noin viikon päästä.

1. taloustilanne

Iltakoululla on tällä hetkellä tilillä noin 3300 euroa.

1. laskut

Laskuja on tullut Kopijyvältä valmennuskurssijulisteista 70e ja Tamkon saunalta 180e, jonka pitäisi olla 155e. Sanni Lehtinen ottaa yhteyttä Tamkolle. Puolustusministeriön 100e haalarisponssin lasku ei ole mennyt perille. Linda selvittää perinnän. Pikkujoulutulojen laskutusta selvitetään. Jesse Oikariselle korvataan 15 euroa nimenkirjoitusoikeuden siirron laskusta.

Keskusteltiin bensakulujen korvaamisesta. Päätettiin, että bensat korvataan, mikäli autoa on pakko käyttää (esim. paljon/painavaa tavaraa).

Maggie Nurmiselle korvataan 8 euroa haalarisponssien postimerkeistä.

1. edustuskulukäytännöt

Talousarvioon on merkattu 900 euroa ulkosuhdekuluihin, joista noin 450 euroa käytetään muiden ainejärjestöjen vuosijuhlaosallistumisiin. Jesse Oikarinen ehdotti, että hallitus jatkaa käytäntöä, jossa Iltakoulu korvaa puolet vuosijuhlaosallistumisesta kahdelle jäsenelle per vuosijuhla. Päätettiin esityksen mukaisesti.

e) hankinnat

* kahvinkeitin

Teresa Salminen on vertaillut kahvinkeittimiä. Termoskeitin on halvimmillaan 60 euroa. Keskusteltiin kahvinkeittimistä. Päätettiin, että Teresa Salminen hankkii ilmaisen tavallisen kahvinkeittimen ja noin 20 euron termospullon.

* Musiikkisoitin

Musiikkisoitin on hankittu 242 eurolla.

* ulkoinen kovalevy

500 gigainen kovalevy maksaa 70-80 euroa, puolet isompi maksaa noin 110 euroa. Tutkitaan hintoja ja päätetään tulevaisuudessa tarkastellun budjetin mukaan millainen kovalevy ostetaan.

* Tulostuskortti

Juha Kettinen on selvittänyt mahdollisuutta hankkia tulostuskorttia. Kortin hankkiminen on mahdollista vain opiskelijalle, ei yhdistykselle. Jesse Oikarinen ehdotti, että annetaan ainejärjestön 250 sivun tulostuskiintiö Juha Kettiselle ja jatketaan vanhaa käytäntöä tulostusten korvaamisessa. Päätettiin esityksen mukaisesti.

f) muut talousasiat

Iltakoulun mainos Tamyn historiikkiin maksaisi 1/12 sivulta opiskelija-alennuksella 100 euroa. Linda Vuorinen neuvottelee 1/8 tai 1/6 sivusta.

Patina ry täyttää tänä vuonna 50 vuotta ja julkistaa huhtikuussa oman historiikkinsa. Patina on tiedustellut Iltakoulun halukkuutta saada 50 eurolla nimensä historiikkiin tai ostaa historiikki 25 eurolla. Jesse Oikarinen ehdotti, että ostetaan Patinan historiikki. Päätettiin esityksen mukaisesti.

Erkki Rasi on selvittänyt palvelumaksujen suuruutta eri pankeissa. Nykyinen pankki POP on ollut tässä vertailussa varsin hyvä. Rasi ottaa selvää Sampo-pankin palvelumaksuista. Mikäli pankkia vaihdetaan, se tehdään hiljaisempana aikana, esimerkiksi kesällä.

Yli 10 euron suuruisista hankinnoista tulee tehdä hallituksen päätös lukuunottamatta bilekuluja, jotka hyväksytään samalla kun itse tapahtuman järjestäminen päätetään.

HVK:n kulut ovat noin 8e/henkilö. Erkki Rasi selvittää tarkan summan. Maggie Nurmiselle maksetaan HVK:n pitsa-aineksista 44,68 euroa ja Pauliina Forsille aamiaistarpeista 41,78 euroa.

*Sofia Härkönen saapui ajassa 15.10.*

1. Koulutuspolitiikka

Niko Laine on keskustellut Tarja Sepän kanssa maisterivaiheen opiskelijakatoa selvittävän e-lomakkeen pohjasta. Lomaketta tullaan pitämään pitkään auki ja sitä käsitellään loppukeväästä johtoryhmän kokouksessa. Laine toivoo Iltakoulun jäsenistön apua kyselyn kohderyhmän tavoittamisessa.

Niko Laine on laittanut politiikan tutkimuksen johtoryhmän opiskelijapaikan hakuun, mutta toistaiseksi kukaan ei ole ilmoittanut halukkuuttaan.

JKY:n kollegion kokous on perjantaina 1.2. Kokoukseen osallistuvat Jesse Oikarinen ja Niko Laine.

Koulutusmaksut vai ei? –seminaari torstaina 31.1. klo 14.15 alkaen merkitään tiedoksi.

1. KV-asiat ja kehitysyhteistyötoiminta

Hallituksen tulee päättää kummilapsen rahoituksesta. Ari-Pekka Jämsen toivoo ehdotuksia uusista kehitysyhteistyökohteista. Keskusteltiin kummilapsihankkeesta ja kehy-sektorin kehittämisestä. Esille nousi mm. kummilapsihankkeen ”salaperäisyys”, sillä kummilapsesta annetaan hyvin vähän tietoja eteenpäin. Kehyhankkeen tulisi olla sellainen, josta voi avoimesti tiedottaa jäsenistölle. Jämsen selvittää uusia kehykohteita ensi kokoukseen ja laittaa politologeille kyselyn kohdeideoista, Erkki Rasi selvittää kummilapsilaskun päivämäärän. Päätettiin lopettaa osallistuminen Plan-kummilapsihankkeeseen ja kehittää tilalle uutta kehitysyhteistyötä, joka olisi enemmän läsnä Iltakoulun toiminnassa.

Vaihtaritytöiltä saatiin positiivista palautetta saunaillasta, ja seuraavaan tapahtumaan yritetään saada innostettua vielä enemmän vaihto-opiskelijoita.

1. Varainhankinta ja yritysyhteistyö

Linda Vuorinen on suunnitellut suuremman skaalan yhteistyötä ja varainhankintaa. Kaavaillaan avustusta Snellmann-säätiön kanssa sekä yhteistyötä Lidlin ja Lähi-Tapiolan kanssa. Lara Anastasiou ehdotti sponssin hankkimista Helsingin myllyltä, sillä iltakoululaiset ovat luomumyönteisiä.

Niko Laine on saanut melko varman 1000e sponssin vuosijuhlille Reimax Electronics Oy:ltä.

Kampaamojen kanssa tehtyä yhteistyötä voidaan jatkaa, mutta suuremmilla sponsseilla.

Suunnitellut Iltakoulun kangaskassit maksaisivat 90snt/kpl Mainostuote.comista. Vuorinen selvittää jäsenistön kiinnostusta ja muiden painojen hintoja.

Ravintolayhteistyökumppaneiksi ovat tällä hetkellä mahdollisia Ruma, Doris ja Bricks. Keskusteltiin myös muista vaihtoehdoista. Päätettiin perustaa työryhmä ravintolayhteistyöstä. Vuorinen organisoi ryhmän kokoontumisen.

Vuorinen kartoittaa vielä lisää varainhankintamahdollisuuksia, mm. opetusministeriö.

*Anne Soinsaari poistui ajassa 15.58.*

1. Menneet tapahtumat
2. HVK

Järjestettiin Ikaalisissa Kauppilan tilalla. Paikalla 23 osallistujaa. Tutustumista ja orientoitumista tulevaan vuoteen.

1. Hallitussitsit

JKY järjesti Sorin klubilla, 9 osallistujaa Iltakoulusta.

1. AMUT

Tamy järjesti Restamaxin baareissa Tampereen keskustassa, loppuillan ohjelma Ilonassa kaikille yhteinen. Tutustumista ja verkostoitumista. Paikalla 9 osallistujaa Iltakoulusta.

1. Avaussauna

Paikalla noin 55 osallistujaa. Ohjelmassa hallituksen esittely ja laululeikki. Palautetuista pulloista saatiin 12,90e, sipsit ja karkit maksoivat 12,80e. Seuraavalle saunalle hankitaan myös alkoholitonta juotavaa ja tarpeen mukaan kertakäyttöastioita. Eräs iltakoulun jäsen teki lommon oveen, mikäli Tamkon suunnalta tulee seurauksia, asianomaista konsultoidaan korvauksista.

1. Muut menneet tapahtumat

JKY:n järjestämä istuskelu O’Connellissa 15.1. vaihtareille.

1. Tulevat tapahtumat
2. Sitsit

Tähän mennessä 44 ilmoittautunutta. Ilmoittautuminen on sitova, joten peruutuksia ei oteta vastaan ilman todella pätevää syytä. Ilmoittautumista jatketaan tarvittaessa ensi viikolle.

1. Kyykkätreenit + MM-kyykkä

Kyykkätreenit 30.1. ja MM-kyykkä 9.2. Ilmoittautumiset käynnissä.

1. Hankipallo

Alustava päivämäärä 27.2. Yhteistyötä Interaktion kanssa. Varataan samalle illalle sauna.

1. Talviolympialaiset ja talviolympialaistoimikunta

Toimikunnasta tiedotetaan ensi viikolla Politologit-listalla. Talviolympialaiset järjestetään 13.3. ja jatkot luultavasti Sorin saunalla. Tapahtuma järjestetään viime vuoden kaavalla. Staabiin ja Interaktioon oltu yhteydessä.

e) Kulttuuritapahtumat

* + Megazone

Yksityistilaisuus 420 euroa, max 30henk. Spatikka kiinnostunut.

Avoimet pelit maksavat opiskelijalle 7,5e/peli. Tuomas Koivisto selvittää.

* + The Darkness

Pakkahuone 19.2. 37e+palvelumaksut, ovet auki klo 19. Ilmarin kerhohuoneen varaamista samalle päivälle selvitetään.

* + Uutisvuoto

Kevään näytökset täynnä. Toukokuun lopulla alkaa syksyn näytöksiin ilmoittautuminen.

Tartu mikkiin –kuvauspäivät 12.2., 13.2., 19.3. ja 20.3., kestää 3h, tarjoillaan kahvia. Koivisto selvittää.

* + Vuonna 85 –elokuva

Iltakouluporukan organisointi mieluiten päivänäytökseen. Ennen klo 14 lippu 6,5e. Näytös viikolla 6. Koivisto soittaa Finnkinolle esitysajasta.

* + Teatteria Lempäälässä

Yksi lensi yli käenpesän harrastelijateatterin tulkintana. Kesto 2,5h. Lempäälän rautatieasemalta noin puolen kilometrin kävely. Esityksiä joka torstai. Lipun hinta opiskelijalle 14 euroa. Koivisto kyselee halvempaa opiskelijaryhmäalennusta. Alustavasti päätettiin päivämääräksi 4.4.

Keskusteltiin keittiöllisistä paikoista, joissa voisi järjestää kulttuuritapahtumia.

Anna-Liisa Liski ehdotti kulttuurivastaavan newsletteriä, johon kerättäisiin erilaisia tapahtumia Tampereelta.

f) Muut tulevat tapahtumat

* + Kalevalan päivän tapahtuma 28.2.
  + Rusettiluistelu 14.2. Mukana Mentor, UTASport mainostaa Facebookissa. Viime vuonna mehua ja leikkejä. Taru Ruotsalainen hoitaa.
  + Laskiaistapahtuma 21.2. Pulkkamäki ja sauna, josta jatketaan kolmioille. Tapahtumasektori yhteydessä Staabiin.
  + TalentShow käsitellään ensi kokouksessa.

1. Tapahtumatoimikunta

Ideana koota vapaaehtoisia tapahtumien järjestämiseen. Ei sitovuutta, tapahtumakohtaisia toimikuntia. Porkkanana todistus tarpeeksi monen tapahtuman järjestelyihin osallistumisesta. Keskusteltiin asiasta.

Linda Vuorinen nosti esille toimikunnan mahdollisuuden myös tapahtumasektorin ulkopuolelle, esimerkkinä varainhankintatoimikunta. Niko Laine ei ole kokenut kopotoimikunnan perustamista tarpeelliseksi.

Päätettiin perustaa toimikunnat varainhankintasektorille ja tapahtumasektorilla isompiin tapahtumiin. Työtodistuksia kirjoitetaan panostuksen mukaan.

1. Vuosijuhlat

Jyrki Kataisen toimisto ei ole vastannut. Järjestetään erillinen vuosijuhlapalaveri, jonka ajankohta päätetään myöhemmin.

*Lara Anastasiou ja Ville Rantala poistuivat ajassa 17.02.*

1. Valmennuskurssi

Valmennuskurssille on tällä hetkellä tullut 1kpl kokonaan maksettu maksu ja 3kpl varausta, joista 1kpl on maksanut varausmaksun. Koska valmennuskurssin opettajan työmäärä on laskenut, Jesse Oikarinen ehdotti palkaksi 1300 euroa entisen 1500 euron sijasta. Päätettiin esityksen mukaisesti.

1. Muut esille tulevat asiat

Ei muuta esille tulevaa asiaa.

1. Seuraavan kokouksen ajankohta

Jesse Oikarinen järjestää doodle-kyselyn, jossa päätetään seuraavan kokouksen ajankohta.

1. Kokouksen päättäminen

Puheenjohtaja Jesse Oikarinen päätti kokouksen ajassa 17.07.

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jesse Oikarinen Sanni Lehtinen

Puheenjohtaja Sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Niko Laine Ville Rantala

Pöytäkirjantarkastaja Pöytäkirjantarkastaja